{
  "1": "Yôôch gô 'yo hloq, ji hơơq, Trưưu Koot dưk tol đoot Si-ôôn, ji kung dii Kadraq laa muuyq hreek poot kưl poot ravơu manih e yal Kadraq ji yal Vaq Kadraq jah vlơk tol ngưưr ku oot.",
  "2": "Ji gô tameen apok đnooy xing tol plêêk đaji  hnưưm grung grung ku 'ngưưng alook daak, đaji hnưưm kơy kata kalh, ji hnưưm gô heq tameen yôôych dang đaji khơl manih parayh varoo haak oot.\n\n\\ts\\*",
  "3": "Oot kacheeu muuyq baai kacheeu đơơu adrooyq ngaai ji kangưưl poot poop ôôq kung khơl draq, đơu be kơyq hno ik hok xet baai kacheeu nưq vơ e muuyq hreek poot kưl poot ravơu manih heq jah wơơt root xing tol vari.",
  "4": "Neq laa khơl manih kooq biq klơơl 'yêq dii khơl drê, vii oot laa khơl manih măn tadăp. Neq laa khơl manih hooy tyauq Trưưu Koot aduq leq đơu Kadraq hooy. Khơl adro neq heq jah root xing đom katuul koot manih đaji plaay adrooyq dik ka Kơy Plêêk ji Trưưu Koot,",
  "5": "be e apok pa ôôh lar leq jah axek hloq aduq huuy oot, vii oot leh e hlêêl tachoot.\n\\p\n\\f +\\ft Muuyq sôôq rahlap hnu iaq athêêp: \\fqa kangưưl ngaai Kơy Plêêk\\fqa*.\\f*\n\n\\ts\\*\n\\po",
  "6": "Yôôch gô hloq muuyq kơy yaak kadrơơy pool aduq katuul plêêk, e Hêêl Kaxaay đơơy đơơy xôq padooh taboon ka koot manih tol vari - hloay kaah ka tôôy daak dêh, adrơơk, apok thêêk ji tamooi -",
  "7": "taayh kôt apok: \"Dayh kuul yôq Kơy Plêêk ji tơơk tưp tađnah tađnaak ka Kadraq, vii wat xưh xadrah ku Kadraq heq truh. Dayh kuh kuul Kơy panưk jêêk plêêk, vari, tahlii ji kaluh alook daak.\"\n\n\\ts\\*\n\\p",
  "8": "Muuyq kơy kadrơơy, kơy yaak thưq vaar, tyauq atêq, đnooy đaneq: \"Ni gưlh hrưưp yôôch, Ba-by-lôôn kôt heq gưlh hrưưp, 'ngưq laa adro ahluuk ahluul dêq hloay kaluh daak dêh hôôch xing aduq lok tôq jaraq truh varơuq puq atrap ku ni.\"\n\\ts\\*\n\\p",
  "9": "Muuyq kơy yaak kadrơơy, kơy thưq pee, tyauq atêq oot, đnooy kôt apok, đaneq: \"Atoh adro leq kuh kuul ôôq kung vangưưl ni, ji nhonq hlêêl dơuq tol ngưưr long tol ti adro nưq,",
  "10": "yôôych adro nưq kungh hno hôôch lok tôq jaraq ku Kơy Plêêk, laa thưq lok leh waa cheet muut dooy tôq jaraq ku Kadraq, ji adro nưq hno biq jiq ra ool bơơn ôôlh ji lưưu hwiinh adrooyq kangưưr khơl kơy yaak vah ji adrooyq kangưưr Trưưu Koot.\n\n\\ts\\*",
  "11": "'Nhuuy xing aduq jiq jiêh ku oot pool tok dong truh đơơy đơơy, miêk miêk, ji oot be e varơuq padơơy padoo ka hngơy hloay ka klôôy, 'ngưq laa khơl adro kuh kuul ôôq kung vangưưr ni, ji adro leq nhonq xok hlêêl dơuq anưng ku ni.",
  "12": "Neq laa varơuq atuq xuum chiuq uônq ku khơl vah, khơl manih tameen jư kaluh ganeen ku Kơy Plêêk ji xuum tuôq aduq Lôôk Jê-xu.\"\n\\ts\\*\n\\p",
  "13": "Gô tameen muuyq apok đnooy xing plêêk, đaneq: \"Dayh vlơk:  Xing neen kơơn atêq, vanong ka adro kaxêêt laa adro kaxêêt đom Lôôk.\" Kơy Phool Hiel xnoh: \"Jơq, xôq oot hno padơơy padoo klơlh kaluh parêq parơh ku oot, vii kaluh varơuq dơơp ku oot tyauq atêq kung dii oot.\"\n\\ts\\*\n\\p",
  "14": "Yôôch gô 'yo hloq, ji hơơq, muuyq đum kluk koo, ji măn tol kluk laa kơyq nưq dang Koot Manih, e đoat tađnah bơơn vayang tol akoq Kadraq, ji muuyq poop lahaaiq mưưr đom ti Kadraq.",
  "15": "Yôôch muuyq kơy yaak kadrơơy hooy vlôh xing hnhư hơu, kôt apok taayh Kơy đong 'ngôôy tol kluk: \"Dayh paloo la-haaiq Kadraq vlôh ji goch, vii kawat xôq goch heq truh vii muua goch tol vari heq dôôp.\"",
  "16": "Nưq laa Kơy 'ngôôy tol kluk raheng la-haaiq Kadraq tol vari, ji vari biq goch.\n\n\\ts\\*\n\\p ",
  "17": "Yôôch muuyq kơy yaak kadrơơy hooy vlôh xing hnhư hơu tol plêêk, kơy neq kungh e muuyq poop la-haaiq mưưr.",
  "18": "Muuyq kơy yaak kadrơơy đnooyq, laa kơy e da uuh qwuyên tol ôôlh, vlôh xing para hơu, ji kơy kalh apok taayh kơy e poop la-haaiq mưưr, đaneq: \"Dayh paloo la-haaiq mưưr kơy vlôh, ji goch xok kaluh 'môôk nhoo xing kaluh ưk nhoo 'lăălq vari, vii kaluh 'môôk nhoo ku oot heq dôôp.\"\n\n\\ts\\*",
  "19": "Nưq laa kơy yaak raheng la-haaiq kơy pôôt vari ji goch xok hluôt nhoo 'lăălq vari, yôôch taweek muut woo ranieq nhoo kôt ku đơơt tôq jaraq ku Kơy Plêêk.",
  "20": "Woo ranieq nhoo jah joaq pii gôk theng ji vahaap đom woo ranieq nưq ahngok vlôh yơơt tok truh moon ôôq ahleh, yơơt xangưưi muuyq ravơu drơu hreek êt-ta-đơơ.\n\n\\ts\\*"
}
