{
  "1": "Yôôch gô tameen muuyq apok kôt xing hnhư hơu đnooy dii pơh kơy yaak: \"Dayh hooy ji uuk pơh dooy tôq jaraq ku Kơy Plêêk pôôt vari.\"\n\n\\ts\\*\n\\p",
  "2": "Nưq laa kơy thưq yưk hooy ji uuk dooy kơy pôôt vari, yôôych plee talook ramêq ji dơơp jiq jiêh xalih vlôh tol oot, khơl adro e dơuq hlêêl ku ôôq, kung khơl adro kuh kuul vangưưl ni.\n\n\\ts\\*\n\\p",
  "3": "Yôôch kơy thưq vaar uuk dooy kơy pôôt tahlii, yôôych tahlii jêêk vlôh vahaap, đaji ku manih kaxêêt, ji tôôy proh riilh đom tahlii raay kaxêêt.\n\n\\ts\\*\n\\p",
  "4": "Atêq nưq, kơy thưq pee uuk dooy kơy pôôt kaluh daak tavook ji alook daak, yôôych ni jêêk vlôh vahaap.",
  "5": "Gô tameen kơy yaak ku daak đnooy: \\q “Kuh Kơy đong e ji heq e, laa Kơy Hlăng Vah, \n\\q2\n Kadraq laa hyioh jăk vii Kadraq heq xưh xadrah kaluh varơuq neq.\\q\n\\f +\\ft Muuyq sôôq rahlap đok: \\fqa Wơơy Lôôk, Kơy đong e, heq e, ji măn e, Kadraq dik hyioh jăk vii Kadraq heq xưh xadrah kaluh varơuq nưq \\fqa*.\\f*\n\\q",
  "6": "Vii oot heq dơơp kahrôq vahaap ku khơl vah ji khơl hlit, \n\\q2\nvii anưq Kadraq heq ăm oot hôôch vahaap; \n\\q\noot dik đanq đanưq.”\n\\m",
  "7": "Yôôch gô tameen para hơu đnooy: \"Jơq, kuh Lôôk laa Kơy Plêêk, Kơy Taay Yaak, \n\\q2 \nkaluh varơuq xưh xadrah ku Kadraq raay  dong dik ji hyioh jăk.”\n\n\\ts\\*\n\\p",
  "8": "Yôôch kơy thưq poot uuk dooy kơy tol mot hngơy, yôôych ni ik pheep vuh oot bơơn ôôlh.",
  "9": "Nưq laa oot biq vuh jaq vii xaal tôq paq ik, ji oot đnooy katơk dalơh yal ku Kơy Plêêk, Kơy e qwuyen tol kaluh pơơl dal neq, đơu oot be chiuq wiit xuum xôq tơơk tưp tađnah tađnaak ka Kadraq.\n\n\\ts\\*\n\\p",
  "10": "Yôôch kơy thưq dăp uuk dooy kơy tol ngaai ku ôôq, yôôych daak dêh ni jêêk vlôh kamưưng jaluk, ji oot kek kapiek oot vii jiq jiêh.",
  "11": "Oot đnooy katơk dalơh Kơy Plêêk tol plêêk vii varơuq jiq jiêh oot ji vii kaluh hlêêl katôôt ku oot, nưq đơu oot leh wiit xuum truh kaluh varơuq dơơp ku oot.\n\n\\ts\\*\n\\p",
  "12": "Yôôch kơy thưq drơu uuk dooy kơy pôôt daak vook kôt Ơ-phơ-raat, yôôych daak vook biq kateh hreek xôq trôôk hooy ku khơl vuua xing pi mot hngơy vlok jah 'meq 'miêh.",
  "13": "Gô hloq vlôh xing huuy ôôq vayaa, xing huuy ôôq, ji xing huuy hlit pa ôôh, e pee kamuuych a'moh dang đaji ajii,",
  "14": "Vii oot laa gruxii ku kaluh kamuuych dưk dơơp 'ngưưng dơuq akêh, đơu oot truh dii khơl vuua tol dêq dêh araak xôq anguk hlê oot ka varơuq tahmot muut hngơy kôt ku Kơy Plêêk, Kơy Taay Yaak.\n\n\\ts\\*",
  "15": "(\"'Yo hơơq! Gô truh đaji adro atôôk! Vanong ka dro parol takôô ji jư 'yo auu yơơt ni, xôq ni leh huq tawaak hooy lalôk đơu khơl drơơy 'yo hloq varơuq kamưưl ku ni.\")",
  "16": "Oot anguk taguum oot hlê măn aduq jah taayh laa Ha-ma-gê-đôôn đom apok Hi-baaq-laai.\n\n\\ts\\*\n\\p",
  "17": "Yôôch kơy thưq pơh uuk dooy kơy muut khôông khiq, yôôych muuyq apok đnooy kôt xing ngaai đom hnhư hơu ahnaa vlôh, đaneq: \"Varơuq heq pa'yôôch!\"",
  "18": "Nưq laa e ka'meek tađnah, ahưưm grung grung kung ahnưưm kơy kataa, ji muuyq đơơt ahrưưng vari kôt xalih vlôh, đơơt ahrưưng vari nưq thier kalh ji kôt truh mưk muuyq đơơt đanưq kooq hmưq xalih vlôh xing tuôôy koot manih e tol vari.",
  "19": "Theng kôt biq aklah vlôh dơơp pee phoon, ji kaluh theng kôt ku kaluh daak dêh hrưưp pôôt, ji Ba-by-lôôn kôt biq vach hlê adrooyq kangưưr Kơy Plêêk xôq ăm ka ni dooy lok  tôq jaraq rahưưk rahưưk ku Kadraq.\n\n\\ts\\*",
  "20": "Yôôch kaluh ngok tahlii raay xadăk klôôlq, ji kaluh ngok đoot be jah axek hloq.",
  "21": "Kaluh kuk jiit parier kôt kơơh muuyq ta-lââng xing plêêk klêh pôôt tol koot manih, yôôch oot  đnooy katơk dalơh Kơy Plêêk vii pơơl dal jiit parier, vii pơơl dal nưq thier laa parêq parơh dik.\n\n\\ts\\*"
}
